Historické múzeum (Karlovo)

Historické múzeum () je budova bývalej školy z obdobia bulharského národného obrodenia nachádzajúca sa v tesnej blízkosti chrámu svätého Mikuláša v architektonickej rezervácii Staré Karlovo v centre mesta Karlovo v Plovdivskej oblasti v južnom Bulharsku. Má štatút kultúrnej pamiatky.

Charakteristika 
Budova bola postavená v roku 1871 ako päťročná chlapčenská škola a je typickým predstaviteľom bulharskej obrodeneckej architektúry. Ako múzeum funguje už viac ako 100 rokov. Expozície sa venujú dejinám karlovského regiónu od praveku až do súčasnosti, pričom oddelená expozícia je venovaná histórii mesta Karlovo od jeho založenia v 15. storočí až do dnešných dní. Špeciálna pozornosť je venovaná aj obdobiu bulharského národného obrodenia a karlovským revolucionárom, ktorí sa účastnili bojov za slobodu, či už na území Bulharska, alebo v cudzineckých legiách, ako aj karlovským filantropom, ktorí prispievali na stavby mnohých významných budov v Karlove, ale aj v iných mestách Bulharska. K múzeu patrí aj etnografická expozícia venovaná regiónu, ktorá sa nachádza mimo hlavného objektu múzea v Mazakovovom dome.

Galéria

Referencie 

Stavby v Karlove
Múzeá v Bulharsku
Kultúrne pamiatky v Bulharsku
Architektúra z 1871
Historické múzeá